text: Aabenraa sætter kampagne igang for at sælge byggegrunde
  21 oktober 2010 kl. 10.43
  Kampagnen består af radioreklamer, avisannoncer og et webunivers på aabenraa.dk.
  Efter nytår bliver købere af parcelhusgrunde pålagt at betale moms af købsprisen. Det betyder, at købsprisen for en parcelhusgrund som udgangspunkt stiger med 25 procent efter nytår.
  - Så hvis man går i byggetanker, er der god grund til at slå til nu, siger borgmester i Aabenraa kommune Tove Larsen.
   
  Aabenraa Kommune har omkring 200 parcelhusgrunde til salg. Priserne ligger mellem 50.000 kroner og 600.000 kroner.
  